
PANEVĖŽIO RAJONO SAVIVALDYBĖS TARYBA

SPRENDIMAS
[bookmark: _Hlk203463959]DĖL SUTIKIMO PERIMTI PANEVĖŽIO RAJONO SAVIVALDYBĖS NUOSAVYBĖN VANDENTIEKIO IR NUOTEKŲ TINKLUS BEI  JŲ PERDAVIMO PAGAL PATIKĖJIMO SUTARTĮ 

2026 m. rugpjūčio 27 d. Nr. T-
Panevėžys

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 
15 straipsnio 2 dalies 19 punktu, 16 straipsnio 1 dalimi,  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 
12 straipsnio 1 dalimi,  2 dalies 3 punktu, 4 ir 5 dalimis, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 1 dalies 3 punktu, Panevėžio rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Panevėžio rajono savivaldybės tarybos 2026 m. birželio 25 d. sprendimu  Nr. T-134 „Dėl Panevėžio rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4.3 ir 5.1 papunkčiais bei 12 punktu, Savivaldybės taryba n u s p r e n d ž i a:
[bookmark: _Hlk216796416]1. Sutikti neatlygintinai perimti Panevėžio rajono savivaldybės nuosavybėn iš M. Ž. 
(gim. duomenys neskelbiami) ir S. Ž. (gim. duomenys neskelbiami) vandentiekio tinklus (unikalus Nr. duomenys neskelbiami,  žymėjimas plane V1, bendras ilgis – 46,38 m) adresu: 
Panevėžio r. sav., Panevėžio sen., Piniavos k., duomenys neskelbiami, ir nuotekų šalinimo tinklus – slėginius nuotekų tinklus (unikalus Nr. duomenys neskelbiami, žymėjimas plane FS1, bendras ilgis – 46,32 m) adresu: Panevėžio r. sav., Panevėžio sen., Piniavos k., duomenys neskelbiami.
[bookmark: _Hlk120542978]	2. Perduoti uždarajai akcinei bendrovei „Aukštaitijos vandenys“ (kodas 147104754)  
1 punkte nurodytą turtą pagal turto patikėjimo sutartį 10 metų, bet ne ilgiau, iki bus priimtas sprendimas dėl investavimo teisės aktų nustatyta tvarka, geriamojo vandens ir nuotekų tvarkymo paslaugų teikimui.
 3. Įgalioti Panevėžio rajono savivaldybės administracijos direktorių Panevėžio rajono savivaldybės vardu pasirašyti dokumentus, reikalingus šio sprendimo 1 punkte nurodyto turto perėmimui ir perdavimui pagal patikėjimo sutartį UAB „Aukštaitijos vandenys“. 
[bookmark: part_75e0e68768c447818ae1226c77f398e1]Šis sprendimas per vieną mėnesį gali būti skundžiamas Panevėžio rajono savivaldybės tarybai (Vasario 16-osios g. 27, 35185 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.







PANEVĖŽIO RAJONO SAVIVALDYBĖS ADMINISTRACIJOS
EKONOMIKOS IR TURTO VALDYMO SKYRIUS

Panevėžio rajono savivaldybės tarybai

SAVIVALDYBĖS TARYBOS SPRENDIMO „DĖL SUTIKIMO PERIMTI PANEVĖŽIO RAJONO SAVIVALDYBĖS NUOSAVYBĖN VANDENTIEKIO IR NUOTEKŲ TINKLUS BEI JŲ PERDAVIMO PAGAL PATIKĖJIMO SUTARTĮ“ PROJEKTO 
AIŠKINAMASIS RAŠTAS

2026 m. rugpjūčio 11 d.
Panevėžys

1. Sprendimo projekto tikslai ir uždaviniai
	Šis Panevėžio rajono savivaldybės tarybos sprendimo projektas teikiamas siekiant perimti pagal trišalę Panevėžio rajono savivaldybės infrastruktūros plėtros sutartį pastatytus vandentiekio tinklus ir  slėginius nuotekų tinklus.   
	2. Siūlomos teisinio reguliavimo nuostatos ir laukiami rezultatai
Lietuvos Respublikos vietos savivaldos įstatymo 6 straipsnio 30 punktas reglamentuoja, kad viena iš savarankiškųjų (Konstitucijos ir įstatymų nustatytų (priskirtų) savivaldybių funkcijų yra  geriamojo vandens tiekimo ir nuotekų tvarkymo organizavimas.
	Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas numato, kad savivaldybė turtą įgyja pagal sandorius, o 12 straipsnio 1 dalis reglamentuoja, kad Savivaldybės turtas patikėjimo teise valdyti, naudoti ir disponuoti juo perduodamas savivaldybių nustatyta tvarka. Sprendimą dėl savivaldybės turto perdavimo patikėjimo teise savivaldybės tarybos nustatyta tvarka ir atvejais priimta savivaldybės taryba arba jos įgalioti savivaldybės turto valdytojai. 
	Panevėžio rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašas, patvirtintas Panevėžio rajono savivaldybės tarybos 2026 m. birželio 25 d. sprendimu  Nr. T-134 „Dėl Panevėžio rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“ numato, kad sprendimus priima Savivaldybės taryba (5.1 papunktis).
	Perėmus nuosavybėn tinklus Savivaldybės nuosavybėn bus užtikrinta savarankiškoji funkcija – geriamojo vandens tiekimo ir nuotekų tvarkymo organizavimas, o perdavus UAB „Aukštaitijos vandenys“ – geriamojo vandens ir nuotekų tvarkymo paslaugų teikimas. 
	3.  Lėšų poreikis ir šaltiniai
	Nėra.
	4. Kiti reikalingi pagrindimai, skaičiavimai ar paaiškinimai
          Nėra.


Skyriaus vedėja                                                                                                              Aldona Čiegytė

